
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 135 

18 Φεβρουάριου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χωροθέτηση καταφυγίου τουριστικών σκαφών και δη¬ 
μιουργία ζώνης αγκυροβολίσεως στο Πλωμάρι Λέ¬ 
σβου. 1 

Αντικατάσταση του άρθρου 10 της Υπουργικής Από¬ 
φασης ΔΒΕ φ30/19462/ (ΦΕΚ 898/Β/30.10.95) για 
απονομή βραβείων σε βιομηχανικές και βιοτεχνικές 

επιχειρήσεις. 2 

Τροποποίηση απόφασης 43305/2594/1998 περί Μη¬ 
τρώου αξιολογητών για το έτος 1999. 3 


ΑΠΟΦΑΣΕΙ Σ 

Αριθ.Τ/475 (1) 

Χωροθέτηση καταφυγίου τουριστικών σκαφών και δημι¬ 
ουργία ζώνης αγκυροβολίσεως στο Πλωμάρι Λέσβου. 

Η ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Ν. 2160/93 (Κεφ. Γ’ άρθρα 29-37) ό¬ 
πως τροποποιήθηκε με το άρθρο 5 του Ν. 2206/94. 

2. Την υπ’ αριθμ. 1041/21 -6-94 Απόφαση Υπουργού Του- 
ρισμού περί συγκρότησης της Διυπουργικής Επιτροπής 
του άρθρου 30 του Ν. 2160/93 και καθορισμού αρμοδιο¬ 
τήτων της, όπως τροποποιήθηκε με την Α. Π. Τ/3433/17-9- 
97 Απόφαση Υπουργού Ανάπτυξης και ισχύει. 

3. Τις διατάξεις του Π.Δ. 27/96 (ΦΕΚ 19/Α/1-2-96) περί 
συγχώνευσης των Υπουργείων Τουρισμού, Βιομηχανίας, 
Ενέργειας και Τεχνολογίας και Εμπορίου στο Υπουργείο 
Ανάπτυξης. 

4. Τις διατάξεις του Π.Δ. 377/96 (ΦΕΚ244/Α/25-9-96) πε¬ 
ρί διορισμού Υπουργού και Υφυπουργών. 

5. Την αρθμ. Τ/2531/7-7-97 (ΦΕΚ 1337/Γ/9-7-97) Απόφα¬ 
ση Πρωθυπουργού και Υπουργού Ανάπτυξης περί διορι¬ 
σμού του κ. Λάμπρου Δημητρίου στη θέση του Ειδικού 
Γραμματέα του Υπουργείου Ανάπτυξης. 

6. Το υπ’ αριθμ. 299/9-2-98 αίτημα του Λιμενικού Ταμεί¬ 
ου Λέσβου. 

7. Το Α.Π. Τ/971/17-3-98 έγγραφο της Γ.Σ.Τ.Λ. προς 
Δ/νση Γ Τεχνικών Υπηρεσιώντου Ε.Ο.Τ. για αποστολή συ¬ 
μπληρωματικών στοιχείων. 


8. Το υπ’ αριθμ. 505701/14-4-98 έγγραφο της Δ/νσης Γ 
Τεχνικών Υπηρεσιών του Ε.Ο.Τ. με αποστολή συμπληρω¬ 
ματικών στοιχείων. 

9. Το υπ’ αριθμ. 446/542/696/5-5-98 έγγραφο του Γενι¬ 
κού Επιτελείου Ναυτικού. 

10. Το υπ’ αριθμ. 3167/18-9-98 έγγραφο της Κ' Εφορεί¬ 
ας Προϊστορικών και Κλασικών Αρχαιοτήτων 

11. Το υπ’ αριθμ. 4719/23-9-98 έγγραφο της Εφορείας 
Εναλίων Αρχαιοτήτων 

12. Το υπ’ αριθμ. 3514.31/21/98/10-12-98 έγγραφο του 
Υπουργείου Εμπορικής Ναυτιλίας 

13. Την υπ’ αριθμ. 18/98 απόφαση του Δημοτικού Συμ¬ 
βουλίου Πλωμαρίου 

14. Τα υπ’ αριθμ. 91/10-3-98, 96/12-5-98 και 106/20-10- 
98 πρακτικά της Διυπουργικής Επιτροπής του άρθρου 30 
του Ν. 2160/93 

15. Το γεγονός ότι από τις διατάξεις της παρούσας, δεν 
προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Εγκρίνουμε σύμφωνα με τις διατάξεις του άρθρου 34 Ν. 
2160/93 και την υποβληθείσα μελέτη, τη χωροθέτηση και 
δημιουργία θαλάσσιας ζώνης αγκυροβολιού, που θα πε¬ 
ριλαμβάνει 62 θέσεις ελλιμενισμού τουριστικών σκαφών, 
εντός του υφιστάμενου εμπορικού λιμένα του Πλωμαρί¬ 
ου, όπως φαίνεται στ ο επισυναπτόμενο τοπογραφικό διά¬ 
γραμμα και στην τεχνική περιγραφή, που αποτελούν ανα¬ 
πόσπαστο μέρος της παρούσας. 

Φορέας υλοποίησης του έργου είναι το Λιμενικό Ταμείο 
Λέσβου. 

Το εμβαδόν της χερσαίας ζώνης είναι 3.100 τ.μ. 

Το εμβαδόν της θαλάσσιας ζώνης είναι 9.970 τ.μ. 

Το εμβαδόν των επιχώσεων είναι 2.500 τ.μ. 

Το προβλεπόμενο ύψος επένδυσης είναι 423.750.000 
δρχ. για τα λιμενικά έργα και 85.000.000 δρχ. για τα Η/Μ 
έργα. 

Το έργο θα υλοποιηθεί σε μία φάση. 

Τα λιμενικά έργα αποτελούνται από τον προσήνεμο μώ- 
λο, έναν πλωτό προβλήτα, το παραλιακό κρηπίδωμα και 
τη διαμόρφωση βατού τμήματος στον υφιστάμενο μώλο 
του εμπορικού λιμένα που θα λειτουργήσει σαν υπήνεμος 
μώλος του αγκυροβολιού. Στο σημείο συναρμογής της 
παλιάς και νέας κατασκευής θα διαμορφωθεί τεχνικό έρ¬ 
γο ανανέωσης των υδάτων, αποτελούμενο από σωληνω¬ 
τούς αγωγούς σκυροδέματος. 

Τα έργα στη χερσαία ζώνη αφορούν την δημιουργία ε- 
πιχώσεων, εμβαδού 2.500 τ.μ., με σακκόλιθους σκυροδέ¬ 
ματος και τη διαμόρφωση του περιβάλλοντος χώρου. Η 
χερσαία υποδομή είναι περιορισμένη δεδομένου ότι το 
έργο βρίσκεται μέσα στον οικισμό του Πλωμαρίου. Προ- 
βλέπεται μόνο η τοποθέτηση προκατασκευασμένων οικί- 
σκων για τη στέγαση των γραφείων της διοίκησης, καθώς 
και των απαραίτητων εγκαταστάσεων λουτρών, \Ν0 και 
πλυντηρίων Ιαυηάτγ. Η παροχή καυσίμων θα γίνεται από 
πρατήριο εξυπηρέτησης σκαφών το οποίο βρίσκεται σε 
μικρή απόσταση εντός του οικισμού του Πλωμαρίου, ενώ 
η περισυλλογή των βιολογικών καταλοίπων θα γίνεται με 
συνδυασμό κινητού οχήματος και πλοιαρίου. 

2. Η έγκριση χωροθέτησης παρέχεται υπό τις εξής προ¬ 
ϋποθέσεις. 

• Μετά το πέρας των έργων να επανακαθορισθούν τα ό¬ 
ρια αιγιαλού και παραλίας 

• Να κατασκευαστεί δίκτυο ρευματοδότησης στις θέ¬ 
σεις πρόσδεσης των σκαφών 

• Να κατασκευαστούν δίκτυο ύδρευσης και παροχές ύ- 
δατος στις θέσεις πρόσδεσης των σκαφών 

• Να προβλεφθεί δεξαμενή για τη συγκέντρωση και κα- 
τακάθιση των ελαιωδών καταλοίπων 

• Να κατασκευαστούν αγωγοί ανανέωσης των υδάτων 
στον υπήνεμο μώλο 

• Να κατασκευαστεί δίκτυο πυρόσβεσης το οποίο θα ε- 
γκριθεί από την οικεία Πυροσβεστική Υπηρεσία 

• Να υπάρχει ηλεκτροφωτισμός του χώρου 

• Να υπάρχει η δυνατότητα τηλεφωνικής σύνδεσης 

• Να προβλεφθεί δυνατότητα παροχής σωστικών μέ¬ 
σων και προστασίας ένανπ ναυτιλιακών κινδύνων 

• Να διατίθενται από το φορέα υλοποίησης υλικά και μέ¬ 
σα απορρύπανσης που θα υποδειχθούν από την οικεία Λι¬ 
μενική Αρχή και να τηρούνται τα προβλεπόμενα εκ του Ν. 
743/77 (ΦΕΚ319Α) 

• Να εφοδιαστεί ο φορέας υλοποίησης του έργου, προ 
της έναρξης των εργασιών, με την προβλεπόμενη στο άρ¬ 
θρο 260 του Γενικού Κανονισμού Λιμένων άδεια από την 
οικεία Λιμενική Αρχή, η οποία και θα υποδείξει τυχόν απα¬ 
ραίτητα μέτρα για την προστασία του θαλάσσιου περι¬ 
βάλλοντος και την αποφυγή ατυχημάτων κατά τη διάρ¬ 
κεια εκτέλεσης των έργων 

• Μετά την τοποθέτηση του πλωτού προβλήτα να υπο¬ 
βληθούν στην οικεία Λιμενική Αρχή πιστοποιητικά από α¬ 
ναγνωρισμένο Νηογνώμονα για την ασφαλή αγκύρωσή 
τους, την πλευστότητά τους και τη μη τοξικότητα των χρη- 
σιμοποιηθέντων υλικών. 

• Να φωτοσημανθούν τα έργα σύμφωνα με τις οδηγίες 
της Υπηρεσίας Φάρων προς την οποία θα αποσταλεί αντί¬ 
γραφο της μελέτης. 

•Τα βυθοκορήματα από τις εκσκαφές να απορριφθούν 
σε βάθη μεγαλύτερα των πενήντα (-50) μέτρων, η ισοβα¬ 
θής των οποίων διέρχεται ένα (1) ναυπκό μίλι Νοτιοδυτι¬ 
κά της θέσης κατασκευής των έργων. 


• Να εξασφαλισθεί ότι τα βάθη στα πρόσγεια του έργου 
θα είναι μεγαλύτερα από εκείνα στο εσωτερικό της λιμε- 
νολεκάνης που θα δημιουργηθεί. 

• Να τοποθετηθούν ελαστικά παραβλήματα παρά τις 
θέσεις παραβολής των σκαφών προς αποφυγή ενδεχό¬ 
μενων ναυτιλιακών κινδύνων 

• Να προβλεφθεί η κατασκευή έργων υποδομής υπονο- 
μεύσεως σύμφωνα με μελέτη που θα εκπονηθεί από τις 
αρμόδιες Τεχνικές Υπηρεσίες του ΓΕΝ 

• Να ενημερωθεί εγκαίρως η Υδρογραφική Υπηρεσία 
για την ημερομηνία έναρξης των εργασιών και το προ- 
βλεπόμενο πέρας αυτών, προκειμένου να προβεί στην έκ¬ 
δοση σχετικών προαγγελιών για την ενημέρωση των ναυ- 
τιλλομένων 

• Μετά το πέρας εκτελέσεως των εργασιών κατασκευ¬ 
ής θα αποσταλεί στην ανωτέρω υπηρεσία λεπτομερής ο- 
ριζοντιογραφία και ακριβές βυθομετρικό διάγραμμα προ¬ 
κειμένου να προβεί στην ενημέρωση των αντίστοιχων 
Χ.Ε.Ε. και λοιπών ναυτιλιακών βοηθημάτων. 

• Να τηρηθούν οι διατάξεις του Κ.Ν. 5351/32 «περί Αρ¬ 
χαιοτήτων» 

• Σε περίπτωση ανεύρεσης ενάλιων αρχαίων κατά τη 
διάρκεια των εργασιών οι υπεύθυνοι του έργου οφείλουν 
να ειδοποιήσουν αμέσως την Εφορεία Εναλίων Αρχαιοτή¬ 
των, προκειμένου να προβεί σε ενέργειες των αρμοδιοτή¬ 
των της. 

• Οι εκσκαφές των χερσαίων τμημάτων των έργων, εκεί 
όπου υπάρχουν, να γίνουν με την παρακολούθηση υπαλ¬ 
λήλου της Κ' Εφορείας Προϊστορικών και Κλασικών Αρ¬ 
χαιοτήτων και σε περίπτωση που βρεθούν αρχαία, οι ερ¬ 
γασίες να διακοπούν για να ακολουθήσει ανασκαφική έ¬ 
ρευνα, της οποίας το κόστος θα καλυφθεί από το ίδιο το 
έργο, καθώς και το κόστος παρακολούθησης του έργου. 

• Από την εκτέλεση των έργων να μην προκληθούν προ¬ 
βλήματα στη χρήση και λειτουργία του λιμένα. 

• Να εξασφαλίζονται η άνετη πρόσβαση πεζών και οχη¬ 
μάτων προς και από το λιμένα, η περαιτέρω ανάπτυξή του 
και η βελτίωση των λιμενικών του εγκαταστάσεων, χωρίς 
να μεταβάλλεται ο προορισμός της ζώνης λιμένα. 

• Η εγκατάσταση του εργοταξίου και η εναπόθεση υλι¬ 
κών, φυσικών και τεχνητών ογκολίθων κλπ. να γίνει σε ση¬ 
μεία που θα υποδειχθούν από το οικείο Λιμενικό Ταμείο 
και την Τοπική Λιμενική Αρχή, εφόσον πρόκειται για χώ¬ 
ρους αρμοδιότητάς τους. 

• Να ληφθούν όλα τα απαραίτητα μέτρα, προς αποφυ¬ 
γή ρύπανσης του χερσαίου και θαλάσσιου περιβάλλο¬ 
ντος χώρου, με μέριμνα του αναδόχου του έργου, ο οποί¬ 
ος υποχρεούται στην άρση οποιουδήποτε περιστατικού 
ρύπανσης, που προκαλείται συνεπείατου έργου. 

Η παρούσα να δημοσιευθεί στην Εφημερίδα της Κυ- 
βερνήσεως 

Αθήνα, 5 Φεβρουάριου 1999 

Η ΥΠΟΥΡΓΟΣ 

ΒΑΣΩ ΠΑΠΑΝΔΡΕΟΥ 


ΪΓ 

Αριθμ. ΟΙΚ. 3903/ΔΒΕ 244 ( 2 ) 

Αντικατάσταση του άρθρου 10 της Υπουργικής Απόφα¬ 
σης ΔΒΕ/φ30/19462/ (ΦΕΚ 898/Β/30.10.95) για απονο¬ 
μή βραβείων σε βιομηχανικές και βιοτεχνικές επιχει¬ 
ρήσεις. 

Η ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α. Του Ν. 1558/85 (ΦΕΚ 137/τ.Α) «Κυβέρνηση και Κυ¬ 
βερνητικά όργανα όπως τροποποιήθηκε με τον Ν 
2081/92 (ΦΕΚ 154/Α). 

β. Του Π.Δ. 229/86 «Σύσταση και οργάνωση της Γενικής 
Γραμματείας Βιομηχανίας» όπως τροποποιήθηκε με το 
Π.Δ. 396 /89 «Οργανισμός της Γενικής Γραμματείας Βιο¬ 
μηχανίας» και το Π.Δ. 189/95 (ΦΕΚ 99/τ. Α/95). 

γ. Του άρθρου 9 του Ν. 2323 (ΦΕΚ 145/τ. Α/95) «Υπαί¬ 
θριο Εμπόριο και άλλες διατάξεις». 

2. Το Επιχειρησιακό Πρόγραμμα Βιομηχανίας, το οποίο 
εγκρίθηκε από την επιτροπή της Ευρωπαϊκής Ένωσης με 
την υπ' αριθμ. Ε (94) 1833/2/29.7.94 απόφασή της. 

3. Την αριθ. ΔΒΕ/Φ30/19462/95 απόφαση του Υφυ¬ 
πουργού ΒΕΤ για (απονομή βραβείων σε βιομηχανικές και 
βιοτεχνικές επιχειρήσεις (ΦΕΚ 898/Β/30.10.95). 

4. Το γεγονός όπ από τις διατάξεις της παρούσας από¬ 
φασης προκαλείται δαπάνη στον Κρατικό Προϋπολογι¬ 
σμό. 

5. Την αρ. 114/96 κοινή απόφαση του Πρωθυπουργού 
και της Υπουργού Ανάπτυξης για την ανάθεση αρμοδιο¬ 
τήτων, αποφασίζουμε: 

Άρθρο 1 

Ανπκαθιστούμε το άρθρο 10 της ΔΒΕ/Φ30/19462 (ΦΕΚ 
898/ Β/30.10.95) απόφασηςτου Υφυπουργού ΒΕΤ ως εξής: 

Άρθρο 10 

Στη Γενική Γραμματεία βιομηχανίας του ΥΠ.ΑΝ συνι- 
στάται Επιτροπή Βραβείων η οποία γνωμοδοτεί στον Υ¬ 
πουργό για την επιλογή των επιχειρήσεων στις οποίες θα 
απονεμηθούντα βραβεία του άρθρου 1 της απόφασης. 

Η επιτροπή βραβείων αποτελείται από μόνιμα μέλη που 
είναι: 

Ο Γενικός Γραμματέας της ΓΓΒ ως πρόεδρος, ο Γενικός 
Διευθυντής της Γενικής Δ/νσης Βιομηχανικής Πολιτικής & 
Εποπτείας Φορέων, ο Προϊστάμενος της Δ/νσης βιομη¬ 
χανικών Επενδύσεων, ένας (1) εκπρόσωπος του ΣΕΒ, έ- 
νας(1) εκπρόσωπος του ΤΕΕ και ένας εμπειρογνώμονας 
που ορίζεται από τον Υπουργό Ανάπτυξης. 

Τον Γενικό Γραμματέα Βιομηχανίας, ως Πρόεδρο της Ε¬ 
πιτροπής, όταν απουσιάζει ή κωλύεται, αναπληρώνει, ο 
εκ των μελών, Γενικός Δ/ντής της Γενικής Δ/νσης βιομη¬ 
χανικής Πολιτικής & Εποπτείας Φορέων. 

Οι εκπρόσωποι του ΣΕΒ και του ΤΕΕ δύνανται να ορίζο¬ 
νται διαφορετικοί ανάλογα με το είδος του βραβείου. 

Τα υπόλοιπα μέλη είναι ειδικά ανάλογα με το είδος του 
βραβείου και ορίζονται ως εξής: 

Βραβείο Ποιότητας Προϊόντων και Παραγωγικών διαδι¬ 
κασιών: ένας (1) εκπρόσωπος του ΕΛΟΤ. 

Βραβείο Καινοτομίας Προϊόντων και Παραγωγικών δια¬ 
δικασιών: ένας (1) εκπρόσωπος του ΟΒΙ. 

Βραβείο Ευελιξίας μονάδων Παραγωγής: ο Αναπληρω¬ 
τής Γενικός Δ/ντης του ΕΟΜΜΕΧ και ένας (1) εκπρόσω¬ 
πος του Βιοτεχνικού Επιμελητηρίου Αθηνών. 


Βραβείο Οικολογικά Φιλικών Μεθόδων Παραγωγής και 
Προϊόντων: ο Γενικός Δ/ντης Περιβάλλοντος του ΥΠΕΧΩ- 
ΔΕ και ένας (1) εκπρόσωπος της ΕΕΧ. 

Τα παραπάνω μέλη ορίζονται με τους αναπληρωτές 
τους. 

Η θητεία της Επιτροπής είναι τριετής. 

Αρμόδιες Διευθύνσεις για την αξιολόγηση και εισήγηση 
των βραβείων είναι οι παρακάτω Διευθύνσεις: 

Βραβείο Ποιότητας Προϊόντων και παραγωγικών Διαδι¬ 
κασιών: η Δ/νση Ποιότητας της ΓΓΒ. 

Βραβείο Καινοτομίας Προϊόντων και Παραγωγικών Δια¬ 
δικασιών: η Δ/νση Τεχνολογικής Ανάπτυξης της ΓΓΕΤ. 

Βραβείο Ευελιξίας Μονάδων Παραγωγής: η Δ/νση βιο¬ 
μηχανικών Επενδύσεων. 

Βραβείο Οικολογικών Μεθόδων Παραγωγής και Προϊό¬ 
ντων: η Δ/νση Χωροταξίας και Περιβάλλοντος της ΓΓΒ. 

Οι παραπάνω Διευθύνσεις συντάσουν πλήρεις και ατιο- 
λογημένες εισηγήσεις τις οποίες παρουσιάζουν στην Επι¬ 
τροπή υπάλληλοι της Δ/νσης (χαρακτηριζόμενοι ως ειση¬ 
γητές), ή / και ο προϊστάμενος του αρμόδιου τμήματος ή 
/ και ο προϊστάμενος της Διεύθυνσης. 

Χρέη Γραμματέων της επιτροπής, δύο (2) ανα κατηγο¬ 
ρία βραβείου, εκτελούν υπάλληλοι της Δ/νσης Βιομηχανι¬ 
κών Επενδύσεων της ΓΓΒ». 

Άρθρο 2 

Κατά τα λοιπά ισχύει η ΔΒΕ /Φ/30/19462 (ΦΕΚ 898/Β/95) 
απόφαση μας. 

Αρθρο 3 

Η απόφαση αυτή να δημοσιευθεί στην Εφημερίδα πκ 
Κυβερνήσεως. 

Αθήνα, 5 Φεβρουάριου 1999 

Η ΥΦΥΠΟΥΡΓΟΣ 

ΑΝΝΑ ΔΙΑΜΑΝΤΟΠΟΥΛΟΥ 
-♦- 

Αριθμ. 3900/ΔΒΕ 242 ( 3 ) 

Τροποποίηση απόφασης 43305/2594/1998 περί Μητρώ¬ 
ου αξιολογητών για το έτος 1999. 

Η ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξειςτου Ν. 1558/85 (ΦΕΚ 17/Α/26.7.85) «Κυ¬ 
βέρνηση και Κυβερνητικά Οργανα», όπως αυτός τροπο¬ 
ποιήθηκε και συμπληρώθηκε με το Ν. 2081/1992 (ΦΕΚ 
154/Α/1992). 

2. Τις διατάξεις του Π.Δ.229/86 (ΦΕΚ 96/Α/86) «Σύστα¬ 
ση και Οργάνωση της Γενικής Γραμματείας Βιομηχα¬ 
νίας», του Π.Δ. 396/82 (ΦΕΚ 172/Α/82) «Οργανισμός της 
Γενικής Γραμματείας Βιομηχανίας», του Π.Δ 189/95 
(ΦΕΚ99/Α/95). 

3. Το Π.Δ. 27/1.2.96 «Συγχώνευση των Υπουργείων Του¬ 
ρισμού, Βιομηχανίας, Ενέργειας και Τεχνολογίας και Ε¬ 
μπορίου στο Υπουργείο Ανάτυξης». 

4. Την 114/8.10.96 (ΦΕΚ 924/Β/96) Κοινή Απόφαση του 
Πρωθυπουργού και της Υπουργού Ανάπτυξης «Ανάθεση 
Αρμοδιοτήτων στην Υφυπουργό Ανάπτυξης Άννα Διαμα- 
ντοπούλου». 

5. Τις διατάξεις του Ν. 2601/98 (ΦΕΚ 81/Α/98) και ιδιαί¬ 
τερα του άρθρου 8 παράγραφος 10 περίπτωση β αυτού. 

6. Τηναριθ. 43305/2594/98 (ΦΕΚ 1114/Β/97 και 55/Β/98) 
Απόφαση Υπουργού Βιομηχανίας, Ενέργειας και Τεχνο¬ 
λογίας «Διαδικασίες ανάθεσης της αξιολόγησης επιχει¬ 
ρηματικών σχεδίων και ειδικών επενδυτικών προτάσεων 
και συναφή θέματα». 

7. Την έκτακτη ανάγκη άμεσης κατάρτισης Μητρώου Α- 
ξιολογητών στην Γ.Γ.Β. 

8. Ότι με την απόφαση αυτή δεν προκαλείται επιβάρυν¬ 
ση του τακτικού προϋπολογισμού, αποφασίζουμε: 

Άρθρο 1 

1. Η διάταξη του άρθρου 1 που ορίζει την έκδοση προ¬ 
κήρυξης τον μήνα Οκτώβριο για την εγγραφή εξωτερικών 
αξιολογητών στο μητρώο Αξιολογητών της ΓΓΒ ως επί¬ 
σης και οι διατάξεις του άρθρου 9 της Υ.Α. 
43305/2594/3.1.97 δεν ισχύουν για το έτος 1999. 

2. Ειδικά για το έτος 1999 θα ισχύσει το Μητρώο Αξιο- 
λογητών όπως έχει καθορισθεί με την Υ.Α. 4700/273/ 
16.2.98 και την συμπληρωματική αυτής απόφαση 
8999/575/17.3.98. Το πιο πάνω Μητρώο Αξιολογητών ι¬ 
σχύει αφού διαγραφούν από αυτό μετά από γνωμοδότη¬ 
ση της αρμόδιας επιτροπής Τήρησης και Διαχείρισης του 
Μητρώου όσοι αξιολογητές έχουν συγκεντρώσει μόρια 
Ποινής πάνω από 5% είτε για το 23α είτε για το 23β. 

3. Μέχρι 15 Φεβρουάριου του έτους δημοσιεύεται προ¬ 
κήρυξη για την υποβολή αιτήσεων για την ανανέωση του 
ενδιαφέροντος των εγγεγραμμένων εξωτερικών αξιολο- 
γητών στο Μητρώο έτους 1998 προκειμένου να επικαιρο- 
ποιηθείτο Μητρώο Αξιολογητών για το έτος 1999. 

4. Η υποβολή δικαολογητικών, όπως προβλέπονται στο 
επόμενο άρθρο 2, γίνεται εντός 15 ημερών από την προ¬ 
κήρυξη. 

Άρθρο 2 

Τα δικαιολογητικά που υποβάλλονται προκειμένου να 
επικαιροποιηθεί το Μητρώο Αξιολογητών έτους 1998 εί¬ 
ναι τα κατωτέρω: 

1. Αίτηση ενδιαφέροντος για την ανανέωση εγγραφής 
στο Μητρώο Αξιολογητών έτους 1999. Στην αίτηση θα α¬ 
ναγράφεται η επωνυμία η διεύθυνση έδρας και το Α.Φ.Μ., 
εάν πρόκειται για νομικά πρόσωπα ή ονοματεπώνυμο, πα¬ 
τρώνυμο, διεύθυνση επαγγελματικής έδρας και Α.Φ.Μ. 
για τον νόμιμο εκπρόσωπο, εάν πρόκειται για φυσικά πρό¬ 
σωπα ή ενώσεις φυσικών προσώπων. Οι κατηγορίες, στις 
οποίες είναι εγγεγραμμένος ο κάθε αξιολογητής, δεν με¬ 
ταβάλλονται. Στην αίτηση επισυνάπτεται συμπληρωμέ¬ 
νος και ο συνημμένος στην παρούσα απόφαση πίνακας. 

2. Αντίγραφο του ισχύοντος καταστατικού για τα νομικά 
πρόσωπα ή του ιδιωτικού συμφωνητικού για τις ενώσεις 
φυσικών προσώπων (εις διπλού ν). 

3. Υπεύθυνη δήλωση με το ονοματεπώνυμο, όνομα πα¬ 


τέρα και ειδικότητα όλων των μελών της ομάδας αξιολο- 
γητών που διατίθενται στο Υπουργείο για τον σκοπό της 
αξιολόγησης, υπογεγραμμένη από τον νόμιμο εκπσόσω- 
πο του νομικού προσώπου ή της ένωσης φυσικών προ¬ 
σώπων ή της ομάδας φυσικών προσώπων. Στην εν λόγω 
δήλωση θα επισυνάπτονται υπεύθυνες δηλώσεις κάθε μέ¬ 
λους της πιο πάνω ομάδας αξιολογητών όπου θα δηλώ¬ 
νεται ότι αποδέχεται την συμμετοχή του στην εν λόγω ο- 
μάδα και ότι δεν συμμετέχει σε καμμιά άλλη. 

4. Υπεύθυνη δήλωσή του Ν. 1599/86 υπογεγραμμένη α¬ 
πό τον νόμιμο εκπρόσωπο της εταιρείας ή της ομάδας 
στην οποία δηλώνεται ότι η εταιρεία ή τα μέλη της ομάδας 
δεν τελούν υπό πτώχευση, εκκαθάριση, παύση δραστη¬ 
ριοτήτων, αναγκαστική διαχείριση ή πτωχευτικό συμβιβα¬ 
σμό, ή άλλη ανάλογη κατάσταση και επίσης ότι δεν έχει κι¬ 
νηθεί ενατίον του η διαδικασία κήρυξης σε πτώχευση, εκ¬ 
καθάριση, αναγκαστική διαχείριση ή πτωχευτικό 
συμβιβασμό ή άλλη ανάλογη διαδικασία επίσης θα δηλώ¬ 
νεται ότι δεν έχουν καταδικαστεί τελεσίδικα για αδίκημα ή 
βαρύ επαγγελματικό παράπτωμα σχετικά με την επαγ¬ 
γελματική τους συμπεριφορά. 

5. Βιογραφικό σημείωμα κάθε μέλους της ομάδας, ό¬ 
που θα αναγράφονται οι σπουδές του και η επαγγελματι¬ 
κή του εμπειρία ιδίως σε κατάρτιση οικονομοτεχνικών με¬ 
λετών ή σε αξιολόγηση επιχειρηματικών σχεδίων ή ειδι¬ 
κών επενδύσεων. Στο βιογραφικό σημείωμα κάθε μέλους 
χωριστά να επισυνάπτονται αντίγραφα των τίτλων σπου¬ 
δών τους καθώς επίσης και συμπληρωμένες ο συνημμέ¬ 
νος στην παρούσα απόφαση πίνακας. 

Άρθρο 3 

Ειδικά για το 1999 καθορίζεται ο αριθμός των αναθέσε¬ 
ων στους αξιολογητές που είναι γραμμένο στη Γενική Κα¬ 
τηγορία, σε ποσοστό τουλάχιστον 24% του συνόλου των 
αναθέσεων. 

Άρθρο 4 

Όπου στην Υ.Α. 43305/2594/97 αναφέρεται το άρθρο 
23α του κωδικοποιημένου νόμου 1892/90, εννοείται το 
άρθρο 1 περίπτωση α εδάφιο XV, περίπτωση ε εδάφιο ν 
περίπτωση ζ εδάφιο XII, ενώ όπου αναφέρεται το άρθρο 
23 β εννοείται το άρθρο 1 περίπτωση α, εδάφιο XVII, XVIII, 
XIX, XXI και περίπτωση στ' του Ν. 2601/98. 

Άρθρο 5 

Κατά τα λοιπά ισχύουν οι διατάξεις της Υ.Α. 
43305/2594/97 (ΦΕΚ 1114/Β/15.12.97 και ΦΕΚ 
55/Β/30.1.98). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Φεβρουάριου 1999 

Η ΥΦΥΠΟΥΡΓΟΣ 

ΑΝΝΑ ΔΙΑΜΑΝΤΟΠΟΥΛΟΥ 

ΠΡΟΣΘΕΤΑ ΣΤΟΙΧΕΙΑ 

• Παρακαλούμε αναφέρατε το μέγιστο αριθμό αξιολογήσεων που επιθυμείτε 
να αξιολογήσετε (μέγιστος δυνατός αριθμός 12 αξιολογήσεις). 


• Παρακαλούμε να συμπληρώσετε και τον ακόλουθο πίνακα. 


ΕΤΟΣ 

ΚΑΤΗΓΟΡΙΑ 

ΜΗΤΡΩΟΥ 

ΣΥΝΟΛΟ 

ΑΝΑΘΕΣΕΩΝ 

1995 



1995 



1995 



1996 



1996 



1996 



1997 



1997 



1997 



1998 



1998 



1998 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕ1.ΕΧ 223211 ΥΡΕΤ ΘΗ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: όΙΙρ: νννννν.Θί.9Γ 
ΙΝΤΕΡΝΕΤ: ήοΙ.9Γ 
β-ΓΠΒίΙ: ην35 @ ΙιοΙ·9Γ 


_ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ ΠΕΡΙΦΕΡΕΙΑΚΑ ΓΡΑΦΕΙΑ 

_ Σολωμού 51 _ ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 ΘΕΣΣΑΛΟΝΙΚΗ ~ 


Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 ΘΕΣΣΑΛΟΝΙΚΗ 

5230 841 Βασ. Όλγας 227 - Τ.Κ. 54100 (031)423 956 

5225 713 ΠΕΙΡΑΙΑΣ 

5249 547 Νικήτα 6-8 Τ. Κ. 185 31 4135 228 

5239 762 ΠΑΤΡΑ 

5248 141 Κορίνθου 327 - Τ.Κ. 262 23 (061)6381 100 

5248 188 ΙΩΑΝΝΙΝΑ 

5248 785 Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

5248 320 Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127/89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081) 396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 
_ (0251) 46 888 / 47 533 


4135 228 


(061) 6381 100 
(0651) 87215 

(0531)22 858 
(041) 597449 
(0661) 89 127/89 120 
(081) 396 223 


ΤΙΜΗ ΦΥΛΛΩΝ - Μέχρι 8 σελίδες 200 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ . . „ . 

__- Απο 8 σελίδες και ανω προσαυξηση 100 δρχ. ανά βσέλιδο ή μέρος αυτού 


Τεύχος 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Κ.Α.Ε. Προϋπολογισμού 
_ 2531 


Κ.Α.Ε. εσόδου υπέρ 
ΤΑΠΕΤ 3512 


Α (Νομοί, Π.Δ., Συμβάσεις κ.λπ.) 60.000 δρχ. 3 000 δρχ 

Β'(Υπουργικές αποφάσεις κ.λπ.) 70.000 - . 3.500 » 

Γ (Διορισμοί, απολύσεις κ.λπ. Δημ. Υπαλλήλων) 15.000 » . 750 » 

Δ'(Απαλλοτριώσεις, πολεοδομία κ.λπ.) 70.000 » 3 500 » 

Αναπτυξιακών Πράξεων (Τ.Α. Π.Σ.) 30.000 » ! ΐ'δΟΟ » ! 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 15.000 » . 750 - 

Παράρτημα (Προκηρύξεις θέσεων ΔΕΠ κ.τλ) 5.000 » . 250 » 

Δελτίο Βιομηχανικής Ιδιοκτησίας (Δ.Ε.Β.Ι.) 10.000 > . 500 - 

Ανωτάτου Ειδικού Δικαστηρίου (Α.Ε.Δ.) 3.000 - 150 - 

Προκηρύξεων Α.Σ.Ε.Π. 10.000 » ! 5 00 » 

Ανωνύμων Εταιρειών & Ε.Π.Ε. _ 250.000 » . 12.500 - ’ 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. Α Ε.Π.Ε 250.000 - . 1δ 5 00 - ' 

* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
^ με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
, να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό τπο 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγραφονται συνδρομητές για μικρότερο χρονικό διάστημα. 

* ^ ε ΥΥΡ α Φή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτ ά. 

| Οι υπηρεσίες εξυπηρέτησης των πολιτών λειτουργούν καθημερινά από Οβ,ΟΟ’ έως 13 , 00 ' | 

(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 









